Nadia Brian

Nadia Najwa Mohamed Rashidi atau lebih dikenali sebagai Nadia Brian  (lahir 30 Mei 1991) ialah seorang pelakon dan model wanita Malaysia. Beliau mula dikenali umum setelah membintangi drama Akulah Balqis (2015) dan diikuti oleh Sweetie Nanie yang bersiaran di TV3.

Kehidupan awal
Beliau dilahirkan pada 30 Mei 1991 di Kangar, Perlis kepada pasangan Mohamed Rashidi dan Cassandra Husmarita Hussein. Beliau dibesarkan di Kelantan serta mempunyai darah campuran Melayu dan Australia di sebelah ibunya kerana datuknya merupakan warganegara Australia yang bernama Brian Goldring Abdullah. Beliau mempunyai kelulusan Diploma Seni Teater dan Ijazah Sarjana Muda Komunikasi Massa di UiTM Shah Alam.

Kerjaya
Nama Brian yang digunakan oleh Nadia untuk nama komersial beliau telah lama digunakan dalam keluarga dan rakan-rakan beliau sejak kecil lagi. Beliau juga menggunakan nama ini sewaktu Nadia menceburi bidang peragaan dan melangkah masuk ke bidang lakonan. Nama Brian yang digunakan juga diambil daripada nama datuk kepada ibu beliau iaitu Brian Goldring Abdullah sebagai tanda penghargaan Nadia kepada datuk beliau.

Kehadiran Nadia dalam bidang lakonan mula dikenali selepas membintangi drama Akulah Balqis (2015) sebagai peneraju utama dalam drama tersebut bersama Puteri Balqis. Beliau memegang watak sebagai Milda dan digandingkan dengan Nazim Othman, Aeril Zafrel, dan Nabila Huda. Ini kemudian diikuti oleh drama Sweetie Nanie (2016) lakonan bersama Aidit Noh.

Nadia muncul dalam drama Sape Dari Itali arahan Hazali Ramli terbitan Bright Network yang bersiaran pada 23 Mac 2017 di TV2. Drama yang disiarkan dalam slot Selekta Prima ini bersiaran setiap hari Selasa hingga Khamis pada jam 9.00 malam. Drama ini juga dibintangi oleh Syafie Naswip, Geoff Andre Feyaerts, Beego dan pelakon lain.

Selain itu, beliau juga muncul dalam drama Cik Serba Tahu terbitan Orangetree Production Sdn Bhd sebagai pelakon pembantu, ditayangkan pada Mac 2017 di Astro Ria dan Astro Ria HD serta dibintangi oleh Remy Ishak, Sari Yanti, Zarul Umbrella, Iedil Putra, Dynas Mokhtar dan ramai lagi.

Beliau memegang watak Cik Siti Tanah Masyhur dalam filem Ratu Kala Jengking: Puteri Keranda (2020) arahan Bade Hj. Azmi. Untuk menjayakan watak ini, Nadia terbang ke Indonesia untuk menjalani latihan silat dan tarian kuda kepang selama sebulan sebagai persiapan.

Pada tahun 2024, beliau berlakon bersama barisan pelakon ensembel yang diterajui oleh Adi Putra dan Sarimah Ibrahim dalam drama Lelaki Itu yang disiarkan di slot Samarinda TV3 dengan memegang watak sebagai Baiyinah.

Kehidupan peribadi
Nadia berkahwin dengan ahli perniagaan Muizz Nasruddin pada 9 November 2019, pasangan ini bercerai pada April 2021.

Filemografi

Anugerah dan pencalonan
 Tahun  Anugerah Kategori Pencalonan Keputusan 2018 Anugerah Skrin 2018 Pelakon Pembantu Wanita Terbaik Filem Blok 404  2021 Festival Filem Malaysia ke-31 Pelakon Pembantu Wanita Terbaik Bu, Kasih Suci  2025 Anugerah Bintang Popular Berita Harian ke-37 Aktres Pembantu TV Popular  

Catatan

Rujukan

Pautan luar






Kategori:Kelahiran 1991
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Australia
Kategori:Muslim Malaysia
Kategori:Orang dari Perlis
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Alumni Universiti Teknologi MARA
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia